N. G. MOE. 


Nestoren blandt Norges Entomologer, botanisk Gartner NILS 
GREEN MOE, der var Medlem af »Entomologiska Föreningen> fra 
dens Stiftelsesaar af, afgik ved Döden den 16 September d. A. 
i en Alder af vel 80/2 Aar. Stille og bramfrit, som denne Mands 
Liv og Virken var, kan det med Sandhed siges, at han har ud- 
rettet meget baade for den botaniske og den entomologiske Vi- 
denskab hos os, og mange er det blandt begge disse Videnska- 
bers Dyrkere og Velyndere, som har »garule Moe paa Töienə 
meget at takke for Veiledning og Bistand baade med Raad og 
Daad. Mindet om hans beskedne og elskværdige Personlighed 
og hans varme Kjærlighed til Naturen vil sent eller aldrig glem- 
mes af den talrige Vennekreds, som han nu har forladt. 

Moe var födt den 26:de Januar 1812 paa Modum, hvor 

hans Fader var Kirkesanger ved Hæggen Kirke. Som 15 Aars 
Gut kom han den 6:te Mai 1827 i Lære ved Universitetets bo- 
taniske Have paa Töien, hvortil han senere uafbrudt har været 
knyttet, altsaa i hele 65 Aar, deraf de sidste 35 Aar som bota- 
nisk Gartner, hvilken Stilling han overtog i Aaret 1857 efter da 
afdöde Gartner SIEBKE, Fader till den bekjendte Entomolog, 
Konservator SIEBKE. Omtrent samtidig blev han af Prof. E. FRIES 
tilbudt Gartnerposten ved Upsala botaniske Have, hvilken han 
dog afslog. Töienhaven har under den lange Aarrække, hvori 
Moe arbeidede der, havt 3 forskjellige Bestyrere, nemlig Profes- 
sorerne RATHKE, M. N. BLyrr og ScHÖBELER, hvilken sidste og- 
saa vandrede bort för Moe den 20:de Juni d. A. 

Allerede fra den förste Tid han kom til Töienhaven, fölte 
MOE sig stærkt hendraget til det botaniske Studium, for hvilket 
hans Interesse först vaktes af Prof. H. RascH, og som han senere 
fortsatte under Prof. M. N. Bryrr's kyndige Veiledning. Hans 
aabne Blik for Naturen hendrog ham imidlertid ogsaa ved Siden 
heraf til zoologiske Studier. Navrlig udövede Entomologien en 
særegen Tiltrækningskraft paa ham, saavel ved de mange interes- 
sante Sider, Insekternes Liv og Virksomhed frembyder, som ved 
deres store praktiske Betydning for Jordbrug og Havestel. I denne 
Retning var det Prof. L. EsMARK, der ydede ham den fornödne 
Veiledning og i Begyndelsen hjalp ham tilrette med Bestemmel- 
sen af de indsamlede Insekter, m. v. 

Senere foretog Moer til forskjellige Tider med Stipendium 
dels af Universitetet og dels af Videnskabsselskabet i Trondhjem 
mange Reiser, for fra de forskjellige Kanter af Landet baade 
sönden- og nordenfjelds at indsamle Frö og levende Planter til 
den botaniske Have. Fra disse Reiser medbragte han de fleste 
og vigtigste Arter af alpinske, arktiske, Sump- og Skovplanter, 
dels i levende Exemplarer og dels i Frö, ligesom han ogsaa af 
Lavlandsplanterne har indflyttet og ombyttet i Systemerne i Ha- 
ven alle Arter med viltvoxende Exemplarer. Navnlig for Höi- 
fjeldsplanternes Vedkommende, hvis Kultur i de lavere og sydli- 
gere Egne altid har vist sig forbundet med store Vanskeligheder, 
har det i Töienhaven lykkedes at opnaa særdeles gunstige og 
interessante Resultater, idet flere af disse Planter, der aldrig får 
med Held havde været dyrkede i nogen Have, her for förste 

Gang bragtes til at trives og sætte baade Blomst og Frö. Exem 
pelvis kan nævnes: Phippsia algida, Primula norvegica, Phaca 
frigida, Ranunculus hyperboreus, Andromeda hypnoides, Rho- 
dodendron lapponicum, Artemisia norvegica, Nardosma frigida, 
Veronica alpina, Rubus arcticus, m. fl. Kulturen af disse vore 
Alpeplanter har for vor botaniske Have været af den störste Be- 
tydning i flere end en Henseende. 

I Dygtighed som Samler baade i botanisk og entomologisk 
Henseende var det ikke let at finde Gartner MoE's Lige. Hans 
saavel af Naturen usædvanlig skarpe, som gjennem lang og flittig 
Övelse i denne Retning end yderligere skjærpede Syn, i Forbin- 
delse med en medfödt sjelden lagttagelsesevne, samt hans Ihær- 
dighed og Utrættelighed i sine Undersögelser satte ham istand 
til at opdage meget nyt og interessant, og skaffede ham ogsaa 
blandt Sveriges Botanikere og Entomologer Anerkjendelse, hvilket 
bl. a. fik sit Udtryk derved, at enkelte af dem beskrevne nye 
Arter er blevne opkaldte efter Moe, saaledes af Planter Hiera- 
cium moëanum, LINDEB. og Salix moöana, ANDERS. (samt af 
Insekter Platynotus moči, THOMS., der dog tidligere har været 
beskrevet under Navnet pantherinus, Saven.) Udbyttet af Moe's 
Undersögelser og Indsamlinger af vore Lavarter, der för var lidet 
paaagtede, faar man et Begreb om gjennem Prof. TH. M. Frigs's 
Værk »Lichenographia Scandinavica», hvor Moe's Navn citeres 
jevnlig.! — Ogsaa af Insekter har MoE indsamlet en stor Mængde, 
navnlig af Co/eoptera, som han særskilt interesserede sig for, og 
hvoraf han efterlader sig en af de rigeste Samlinger her i Landet. 

Denne sin flittige og alsidige Samlervirksomhed sågte han 
ogsaa at gjøre nyttig i videre Kredse ved Udgivelsen af forskjel- 
lige Slags Naturaliesamlinger, saasom »ekonomiske Herbarier for 
Landmænd», Skoleherbarier, större og mindre Insektsamlinger 
etc., altsammen nyttige Ting som Undervisningsmateriel ved 
Skolerne, hvor de derfor ogsaa efterhvert blev mere og mere 
eftersøgte. 


1 Som et lidet Kuriosum kan anfåres, at Prof. FRIES sammesteds, til 
Ære for sin Ven MOE's Skarpsynthed — paa Grund af hvilken for en ivrig 
Samler saa uskatterlige Egenskab han havde givet MoE Tilnavnet Lynx —- 
har opfört en af denne funden, for Videnskaben ny Lavart under Navnet Zecidea 
dynceola, samt benævner Finderen: Oculatissimus N, G. MOE. 

Ogsaa som Forfatter har Moe udgivet forskjellige Skrifter 
m.» v. af praktisk naturvidenskabeligt Indhold, saasom: »De nor- 
ske Fodervæxter, med et Anhang om Fröblandinger, Skovtræer, 
levende Hegn, Mærkeplanter, Ugræsplanter, Giftplanter m. v.»; 
»Veiledning ved Dyrkning af glaciale, arktiske øg alpinske Plan- 
ter, med Anhang»: »Nogle Ord om Betydningen af Smaafuglenes 
Virksomhed samt om disses Fiender»; »Nyttige og skadelige 
Insekter» (Katalog til Insektsamling for Skolerne), foruden for- 
skjellige Opsatser i Aviserne af lignende Indhold. Særlig kan 
nævnes hans Deltagelse i en Avisstrid om Barkebillerne i »Mor- 
genbladet» 1876, hvor han gjennem et Par Artikler hævdede 
Billernes Uskadelighed. Desuden har han i en lang Aarrække 
forfattet Katalogerne over den botaniske Haves Fråarter, hvilken 
aarlig uddeles til de övrige botaniske Haver i Europa. 

Med en sjelden Beredvillighed og Forekommenhed, der altid 
har udgjort et Grundtræk ved hans jevne og elskværdige Person- 
lighed, var Moe altid rede til at yde sin Hjælp og Bistand, og 
han. gjorde sig stedse en Glæde ved at kunne være til Nytte, 
saavel for Videnskabsmanden eller Samleren, ved at afgive 
Exemplarer af sine righoldige Samlinger og meddele Oplysninger 
om Plante- og Insektarternes Forekomst etc., som for andre, der 
sögte hans Raad i mere praktisk Retning.: Intet skjænkede ham 
stårre Glæde end ethvert Tegn paa en voxende Interesse for 
Naturfagene hos os, og hans eneste Sorg var, at den botaniske 
Have, som han med saa megen Kjærlighed pleiede og stelte med, 
ikke blev saa flittigt benyttet af de Studerende, som han kunde 
have önsket det. 

Foruden af »Entomologiska Föreningen» i Stockholm var 
Moe ogsaa Medlem af »Entomologischer Verein» i Stettin, af 
» Sällskapet Pro Fauna et Flora Fennica» i Helsingfors, samt 
Æresmedlem af Selskabet »Hortikulturens- Vänner» i Göteborg. 
Han dekoreredes i 1887 med H. M. Kong Oskar II's Guldme- 
dalje til Belönning for fortjenstfuld Virksomhed. 

Den gamle Hædersmand, der siden 1841 var gift med en 
Datter af Kaptein og Divisionschef Markus GJÖE ROSENKRANTZ 
BanG, feirede ifjor under stor Deltagelse sit Guldbryllup om- 
givet af en talrig Familie- og Vennekreds fra fjern og nær, 
og bortgiftede samme Dag sin yngste Datter, den sidste i Ræk- 

ken af 14 Börn. Han var da endnu lige rask og rörig, men 
angrebes tidlig ivaares af Influenza, och det var denne lumske 
Sygdom, som knækkede hans Kræfter og bibragte ham en al- 
vorlig Svækkelse, som han i sin höie Alder ikke mer kunde 
forvinde. Kræfterne svandt efterhaanden mere og mere, og om 
Aftenen den 16:de September indsovnede han til den evige 
Hvile stille og fredelig, som han havde levet. Hans Enke og 
de fleste af Bårnene overlever ham. 


W. M. Schöyen. 


+ 


En af Föreningens medlemmar, språkläraren ADOLF ZORNOW, afled 
i Göteborg den 22 oktober i en ålder af 30 år. Född den 13 okto- 
ber 1862 i Ystad flyttade han, efter att hafva studerat i Lund, 
1887 till Göteborg, där han sedan varit en mycket anlitad lärare 
i tyska och latinska språken, i hvilka han, isynnerhet i det först- 
nämnda, ägde mer än vanligt stora kunskaper. På lediga stun- 
der sysselsatte han sig dels med målning, dels med entomologien 
och hade under årens lopp samlat ett rätt stort antal arter cole- 
optera i Göteborgstrakten. En tärande sjukdom, lungsot, bort- 
ryckte honom emellertid i blomman af hans ålder, innan han 
hunnit realisera sin älsklingsidé att hopbringa en samling af pale- 
arktiska Longicorner. Hans efterlämnade samlingar hafva öfver- 
gått i undertecknads ägo. 

Emil Sandin. 


NERE 


